แนวโน้มดัชนีเช้าแกว่งผันผวน
นักวิเคราะห์ฯคาดตลาดหุ้นไทยเช้านี้แกว่งผันผวนและคงย่อตัวลงต่อ ในทิศทางเดียวกับตลาดหุ้นต่างประเทศที่ส่วนใหญ่อยู่ในแดนลบ
14 ต.ค. 2554

นักวิเคราะห์ฯคาดตลาดหุ้นไทยเช้านี้แกว่งผันผวนและคงย่อตัวลงต่อ ในทิศทางเดียวกับตลาดหุ้นต่างประเทศที่ส่วนใหญ่อยู่ในแดนลบ 
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้คาดว่าจะแกว่งตัวผันผวนและมีโอกาสย่อตัวลงต่อ ในทิศทางเดียวกับตลาดหุ้นต่างประเทศที่ส่วนใหญ่อยู่ในแดนลบ ขณะที่ราคาสินค้าโภคภัณฑ์ต่างๆก็ค่อนข้างชะลอตัว          โดยปัจจัยกดดันหลักที่นักลงทุนเฝ้าติดตามในขณะนี้คือผลกระทบจากเหตุการณ์น้ำท่วม ที่ได้สร้างความเสียหายให้กับบางกลุ่มอุตสาหกรรม อาทิ กลุ่มนิคมอุตสาหกรรม, กลุ่งยานยนต์และผู้ผลิตชิ้นส่วน เป็นต้น ซึ่งถือว่าโชคดีที่กลุ่มอุตสาหกรรมขนาดใหญ่อย่างปิโตรเคมีและพลังงานยังไม่ได้รับผลกระทบมากนัก  พร้อมให้แนวรับ 923-925 จุด แนวต้าน 950 จุด